《游仙诗十九首 其六》
魏晋·郭璞

杂县寓鲁门，风暖将为灾。吞舟涌海底，高浪驾蓬莱。

神仙排云出，但见金银台。陵阳挹丹溜，容成挥玉杯。

姮娥扬妙音，洪崖颔其颐。升降随长烟，飘飖戏九垓。

奇龄迈五龙，千岁方婴孩。燕昭无灵气，汉武非仙才。

作者简介：（276—324）东晋河东闻喜人，字景纯。博学，好古文奇字，精天文、历算、卜筮，擅长诗赋。西晋末过江，为宣城太守殷祐参军，为王导所重。晋元帝拜著作佐郎，与王隐共撰《晋史》，迁尚书郎。后为王敦记室参军。以卜筮不吉谏阻敦谋反，为敦所杀。后追赠弘农太守。为《尔雅》、《方言》、《山海经》、《穆天子传》作注，传于世。有辑本《郭弘农集》。